लखीमपुर खीरी। दस साल से एक ही जिले में डटे डॉक्टरों को हटाने की शासन की नीति जिले की चिकित्सा व्यवस्था को सबसे ज्यादा प्रभावित करेंगी। जिला अस्पताल पहले से ही डॉक्टरों की कमी से जूझ रहा है अब सीएचसी और पीएचसी पर भी डॉक्टरों की कमी हो जाएगी। ऐसे में जिले के लोगों को बेहतर स्वास्थ्य सेवाएं मिलना तो दूर की बात काम चलाऊ स्वास्थ्य सेवाएं भी नहीं मिल पाएंगी। स्वास्थ्य विभाग के लिए व्यवस्था संचालित कर पाना मुश्किल हो जाएगा।